Document ID: /roh_data/filtered/Billingualer_Corpus_interleaved-de-rm.jsonl.gz/202

This is a text translated from German to Rumantsch Grischun.
Einmal Klinik - immer verrückt

Die Vereinigung Angehöriger von Schizophreniekranken (VASK) und beide Psychiatrischen Kliniken Beverin und Waldhaus treffen sich jährlich zweimal, um die Zusammenarbeit von Angehörigen und Fachpersonen zu fördern. Kürzlich wurde das Thema Schizophrenie und Gesellschaft in verschiedenen Kurzreferaten zur Diskussion gestellt. Vorgängig machte die VASK Graubünden bei 210 Personen eine Strassenumfrage in Chur und Ilanz zum Thema: "Wie denkt die Gesellschaft über Schizophrenie?"

Wissen sie warum jemand in eine Psychiatrische Klinik kommt?

Wissen sie auch, was dann in einer Klinik passiert, was mit denen "gemacht" wird?

"Na klar", mögen Sie denken, "nur Verrückte kommen ins Beverin oder Waldhaus, das sind die Menschen, die spinnen, denen es ausgehängt hat, die Asozialen...! Man hat ja schon genug Filme gesehen, wie es in der Psychiatrie so zu und her geht. Hier werden nur Medikamente zur Beruhigung 'verfüttert'. Jemanden heilen? Dieser Gedanke ist sowieso absurd".

Ganz ehrlich, kommen ihnen diese Sätze rund um die Psychiatrie nicht irgendwie bekannt vor? Diese abwertenden Worte, die man einfach nur so dahin sagt, verletzen aber Betroffene. Wir Fachpersonen hören immer wieder von Angehörigen, wie die Betroffenen neben der eigentlichen psychischen Erkrankung unter den Ausgrenzungen durch die Gesellschaft leiden.

So wurde Ende April 1999 eine Veranstaltung der VASK und beider Kliniken zum Thema "Schizophrenie und Gesellschaft" durchgeführt.

Die Chefärztin der Klinik Beverin, Suzanne von Blumenthal, referierte zum Thema: "Einmal Klinik - immer verrückt...?" Durch das Vorstellen verschiedener Studien zeigte sich, dass etwa 30 Prozent der Bevölkerung wenig oder nichts über psychische Erkrankungen weiss. Unkenntnis löst bei vielen Menschen Angst aus. Die Referentin rief zu weiteren Aufklärungs-Initiativen auf, um bestehende Vorurteile und Berührungsängste gegenüber psychisch Kranken in der Öffentlichkeit abzubauen.

Der Psychiatriepfleger Martin Aebi referierte zum Thema: "Was denken die Andern?"

Von Seiten der Patienten und Patientinnen wird er häufig mit dieser Frage konfrontiert. Es sollten Brücken gebaut werden, um psychisch Kranken in unserer Gesellschaft die erforderliche einfühlende Akzeptanz und Rücksicht zu geben. Wir alle sind ein Teil dieser Gesellschaft und tragen eine Mitverantwortung. Gerade psychisch Kranke brauchen Menschen, die den Kontakt zu ihnen aufrechterhalten, auch wenn sie oft nicht in der Lage sind, sich dafür erkenntlich zu zeigen oder gar ablehnend wirken.

Margrith Janggen, Präsidentin der VASK GR, stellte die Auswertung der Strassenumfrage von Chur und Ilanz vor. Es wurden 210 Personen zum Thema Schizophrenie befragt. In dieser repräsentativen Umfrage zeigte sich erneut, dass ein Drittel der Befragten der Krankheit Schizophrenie ratlos und hilflos gegenüber stehen. Berührungsängste gegenüber den Schizophrenie Kranken standen in den Aussagen im Vordergrund.

Wenn wir wollen, dass psychisch Kranke in Würde angenommen werden und in Freiheit unter uns leben können, sollten sie nicht diskriminiert und ihre Behandlung nicht entwertet werden. Dies wurde auch zur zentralen Aussage an dieser Veranstaltung.

Gremium: Sanitätsdepartement Graubünden

Quelle: dt Psychiatrische Kliniken Waldhaus und Beverin

Data: 04.05.1999

Ina giada clinica - nar per adina

L'associaziun dals confamigliars da malsauns da schizofrenia (VASK) e las duas clinicas psichiatricas Beverin e Waldhaus sa scuntran duas giadas l'onn per promover la collavuraziun da confamigliars e spezialists. Avant curt è vegnì discutà il tema schizofrenia e societad en differents referats curts. Ordavant ha la VASK dal Grischun fatg dumandà 210 persunas sin via a Cuira e Glion tar il tema: "Tge pensa la societad davart la schizofrenia?"

Savais Vus pertge ch'ina persuna vegn en ina clinica psichiatrica?

Savais Vus er tge che succeda en ina clinica, tge ch'ins fa cun "quels"?

"Gea, segir", pensais Vus forsa, "sulettamain ils nars vegnan en il Beverin u il Waldhaus, quai èn ils umans che battan, als quals "i ha pendì ora", ils asocials..! Ins ha gea vis films avunda per savair co i va tiers en la psichiatria. Qua vegnan ils pazients "emplenids" cun medischinas per ils quietar. Guarir? Quest patratg è bain absurd".

Sinceramain, na paran questas construcziuns en connex cun la psichiatria betg conuschentas a Vus? Quests pleds sgradants ch'ins di be uschia pon dentant violar ils pertutgads. Nus spezialists udin adina puspè dals confamigliars co ch'ils pertutgads pateschan ultra da la malsogna psichica per propi da l'isolaziun tras la societad.

Uschia han ins organisà a la fin d'avrigl 1999 in'occurrenza da la VASK e da domaduas clinicas tar il tema "Schizofrenia e societad".

La schefmedia da la clinica Beverin, Suzanne von Blumenthal, ha referì davart il tema "Ina giada clinica - nar per adina...?" Cun preschentar differents studis èsi sa mussà che circa 30 pertschient da la populaziun na san pauc u nagut davart malsognas psichiatricas. Ignoranza chaschuna tar blers umans malsegirtad. La referenta ha intimà da far ulteriuras iniziativas da scleriment per reducir en la publicitad ils pregiudizis e las temas ch'existan visavi ils pazients cun malsognas psichicas.

Il tgirunz da psichiatria Martin Aebi ha referì davart il tema: "Tge pensan tschels?"

Da vart dals pazients e da las pazientas vegn el savens confruntà cun questa dumonda. Ins duess construir punts per dar als pazients cun malsognas psichicas l'acceptanza necessaria en nossa societad e per prender resguard sin els. Nus tuts essan ina part da questa societad e gidain a purtar la responsabladad. Gist pazients cun malsognas psichicas dovran umans che mantegnan il contact cun els, er sch'els n'èn savens betg abels da mussar renconuschientscha u paran schizunt da refusar quai.

Margrith Janggen, presidenta da la VASK GR, preschenta la valitaziun da las dumondas fatgas sin las vias da Cuira e Glion. Ins ha dumandà 210 persunas davart il tema schizofrenia. Igl è danovamain sa mussà en il questiunari represchentativ ch'in terz da las persunas dumandadas èn confus e pers en vista a la malsogna da schizofrenia. Temas visavi ils malsauns da schizofrenia han dominà las respostas.

Sche nus vulain ch'ils malsauns cun malsognas psichicas vegnian acceptadas cun dignitad e possian viver en libertad tranter nus, duessan els betg vegnir discriminads e lur tractament duess betg vegnir degradà. Quai è er daventà il motiv central da quest'occurrenza.

Gremi: departament da sanitad dal Grischun

Funtauna: rg clinicas psichiatricas Waldhaus e Beverin

Data: 04.05.1999